Diari Oficial de la Generalitat Valenciana


Sumari del DOGV 5054, del 21-07-2005 (2005/8187)

Informació pública de la convocatòria d'ajudes a les entitats locals per als servicis de suport a l'immigrant en l'exercici 2005.
---------------------------------------------------------------------------------------------------------------------------------

### Dades del document

Número de DOGV
:   5054

Data del DOGV
:   21-07-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/8187


Data del document
:   22-06-2005

Organisme emissor
:   Federació Valenciana de Municipis i Províncies

Tipus de document
:   Convocatòria

Descriptors 

:   * ajuda social
    * suport econòmic
    * administració local
    * integració dels migrants

Informació pública de la convocatòria d'ajudes a les entitats locals per als servicis de suport a l'immigrant en l'exercici 2005. [2005/X8187]
  
La Generalitat Valenciana té entre els seus objectius prioritaris, la protecció i l'ajuda d'aquells sectors que requerixen una especial cura i atenció. Per això es tendix a establir els mitjans idonis i necessaris que coadjuven a aconseguir una adequada integració social.
  
La Llei 5/1997 de 25 de juny per la qual es regula el sistema de Servicis Socials a la Comunitat Valenciana, disposa en l'article 5, que l'administració de la Generalitat, a través de la Conselleria competent coordinarà les actuacions de les distintes Administracions i de la iniciativa privada que desenvolupen funcions d'interés social propiciant quants convenis de col·laboració siguen convenients per al compliment adequat dels objectius legalment previstos.
  
La Federació Valenciana de Municipis i Províncies, Entitat sense ànim de lucre, té entre els seus fins promoure, executar i prestar suport a les iniciatives dirigides a millorar la qualitat de vida dels habitants de les Entitats Locals que la integren.
  
Les Entitats Locals són competents en la prestació de servicis socials, d'acord amb el que disposa l'art. 25.2.k de la Llei 7/1985, de 2 d'abril, reguladora de les Bases de Règim Local.
  
Les associacions d'Entitats Locals en l'àmbit propi de les seues funcions, podran celebrar convenis amb les distintes Administracions Públiques, d'acord amb el que disposa la Disposició Addicional Quinta de la Llei 7/1985, de 2 d'abril, reguladora de les Bases de Règim Local.
  
El present Conveni es fonamenta en la participació de les Entitats Locals en la promoció d'actuacions que afavorisquen la integració de la població immigrant en els municipis de residència o treball.
  
Per tot allò que s'ha exposat es firma el dia 8 de Juny del 2005 el Conveni de Col·laboració entre la Conselleria de Benestar Social i la Federació Valenciana de Municipis i Províncies per al finançament de les despeses corrents i despeses d'inversió destinades als servicis de suport a l'immigrant, en l'exercici 2005, amb una dotació pressupostària per a despeses corrents de 122.686 euros, i per al finançament de despeses d'inversió de 184.222 euros, ambdues partides a càrrec del programa pressupostari 313.50 €Integració a la Immigració?.
  
En virtut del qual es convoquen les següents ajudes econòmiques que s'expressen a continuació.
  
Bases de la convocatòria
  
1. Objecte
  
Finançar, tant les despeses corrents dels servicis de suport a l'immigrant, com d'inversió nova i de reposició associada al funcionament dels servicis de suport a l'immigrant, durant l'exercici 2005.
  
Podran ser objecte d'ajuda les despeses realitzades des de l'1 de gener de 2005.
  
2. Beneficiaris
  
Les Entitats locals de la Comunitat Valenciana que formen part de la Federació Valenciana de Municipis i Províncies, que presten servicis de suport a l'immigrant.
  
3. Criteris per a la concessió d'ajudes
  
- Que l'entitat local tinga més d'un 5% de la població immigrant empadronada a data 31.12.2004, en el territori del seu àmbit d'actuació.
  
- Que l'entitat local dispose de Pla d'Immigració, en el seu territori del seu àmbit d'actuació.
  
- Que l'entitat local tinga un servici permanent d'atenció als immigrants (servicis de traducció, orientació, mediació, informació, etc.).
  
La distribució de les ajudes es realitzarà en funció de l'import que la pròpia entitat local tinga previst destinar en els seus pressupostos a programes de suport i integració dels immigrants.
  
Amb independència dels criteris anteriorment assenyalats, les ajudes regulades en la present convocatòria podran ser distribuïdes a aquells municipis d'àmbit rural, amb baixa densitat de població, que patisquen un problema acreditat de despoblament i que es comprometen a desenvolupar un itinerari integrat d'inserció social-laboral de famílies immigrants en la localitat.
  
4. Sol·licitud
  
a) Lloc de presentació de la instància:
  
Les instàncies es dirigiran a la Federació Valenciana de Municipis i Províncies, en 46612-València, C/ Comte de Trènor, 9. Hauran d'ajustar-se al model que figuren en el (annex I), i podran presentar-se, amb la documentació complementària, en el Registre General de la Federació Valenciana de Municipis i Províncies.
  
b) Termini de presentació d'instàncies:
  
El termini de presentació de sol·licituds acabarà el 30 de setembre de 2005.
  
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la FVMP comunicarà a l'entitat sol·licitant les deficiències perquè, en un termini de deu dies, siguen esmenades amb l'advertència que, si no ho feren, s'arxivarà l'expedient sense més tràmit.
  
5. Documentació Complementària
  
La sol·licitud d'ajuda que figura com Annex I deurà anar acompanyada la documentació següent:
  
- Memòria amb valoració econòmica dels programes que s'estiguen duent a terme.
  
- Certificat del secretari/a de l'entitat local i amb el vistiplau del seu president, que complix els criteris que se sol·liciten amb anterioritat, per a la concessió d'estes ajudes (annex II) o si és el cas (annex II bis).
  
En el cas de despeses de corrents
  
- Certificat de les obligacions reconegudes en període per l'Entitat Local, derivades de les actuacions objecte de l'ajuda subscrit per l'interventor/a de l'entitat local i amb el vistiplau del seu president, per a l'acreditació d'aquestes (annex III).
  
En el cas de despeses d'inversió
  
- Factures originals o còpies compulsades de les factures derivades de les inversions noves o de reposició associada al funcionament dels servicis de suport a l'immigrant, expedides d'acord amb el que establix la normativa vigent i, en concret en el Reial Decret 1.496/2003 de 28 de Novembre, pel qual s'aprova el Reglament pel qual es regulen les obligacions de facturació, i es modifica el Reglament de l'Impost sobre el Valor Afegit, per a l'acreditació d'aquestes.
  
- Certificat de les obligacions reconegudes en període per l'Entitat Local, derivades de les actuacions objecte de l'ajuda subscrit per l'interventor/a de l'entitat local i amb el vistiplau del seu president, per a l'acreditació d'aquestes (annex IV).
  
6. Resolució de sol·licituds
  
La distribució de l'ajuda a les Entitats Locals es realitzarà en atenció a les sol·licituds rebudes en aplicació dels criteris de selecció i distribució establits.
  
El secretari general tècnic de la Federació Valenciana de Municipis i Províncies atenent les sol·licituds presentades, elevarà la proposta al President de la Federació Valenciana de Municipis i Províncies, el qual resoldrà la seua concessió i la quantitat de la subvenció.
  
7. Obligacions de les Entitats Locals Beneficiàries
  
a) Realitzar les accions que fonamenten la concessió de l'ajuda.
  
b) Fer constar en tota la informació o documentació que s'oferisca sobre les actuacions subvencionades la col·laboració i finançament de la Generalitat Valenciana, a través de les Conselleria de Benestar Social.
  
c) Comunicar a la FVMP l'obtenció de subvencions o ajudes per a la mateixa finalitat procedent de qualsevol administració o ens públics o privats.
  
d) El sotmetiment a les actuacions de control financer que corresponen a la Intervenció General de la Generalitat Valenciana en relació amb la subvenció concedida.
  
València, 22 de juny de 2005.- El president: Miguel Ortiz Zaragoza.
  
ANNEX II
  
Sr./Sra ..., Secretari/a de l'Ajuntament de ...
  
CERTIFIQUE: Que este municipi reunix els requisits exigits per la Federació Valenciana de Municipis i Províncies en matèria d'immigració, segons la Convocatòria d'Ajudes a les Entitats locals per als Servicis de Suport a l'Immigrant, a saber:
  
Que el municipi té més d'un 5% de la població immigrant empadronada a data 31/12/2004, en el territori del seu àmbit d'actuació.
  
Que el municipi disposa de Pla d'Immigració, en el seu territori del seu àmbit d'actuació
  
Que el municipi té un servici permanent d'atenció als immigrants (servicis de traducció, orientació, mediació, informació, etc.).
  
Alcalde/alcaldessa Interventor/a o secretari/a-interventor/a
  
(Firma i segell) (Firma i segell)
  
ANNEX II bis
  
Sr./Sra ..., Secretari/a de l'Ajuntament de ...
  
CERTIFIQUE: Que este municipi reunix els requisits exigits per la Federació Valenciana de Municipis i Províncies en matèria d'immigració, segons la Convocatòria d'Ajudes a les Entitats locals per als Servicis de Suport a l'immigrant, a saber:
  
Que este municipi és d'àmbit rural, i tenint una baixa densitat de població, patix un problema acreditat de despoblament (segons les dades que s'especifiquen a continuació). Pel que ens comprometem a desenvolupar un itinerari integrat d'inserció social/laboral de famílies immigrants en esta localitat.
  
Població Censada a 31.12.2004 ...........
  
Població Censada a 31.12.1998.............
  
Alcalde/Alcaldessa Interventor/a o Secretari/a-Interventor/a
  
(Firma i segell) (Firma i segell)
  
ANNEX III
  
Sr./Sra. ...
  
Interventor/a (o Secretari/a Interventor/a) de l'Ajuntament de ...
  
CERTIFIQUE:
  
Que les despeses corrents que s'han produït en este municipi amb destí al Pla d'Immigració en el present exercici han ascendit a la quantitat de ... Euros.
  
I perquè així conste a efectes de sol·licitar l'ajuda per a despeses corrents en matèria d'immigració, estenc el present certificat als efectes oportuns, amb el vistiplau de l'alcalde/alcaldessa.
  
A ..., ... d ... de 2005
  
Alcalde/alcaldessa Interventor/a o secretari/a-interventor/a
  
(Firma i segell) (Firma i segell)
  
ANNEX IV
  
Sr./Sra. ...
  
Interventor/a (o secretari/a interventor/a) de l'Ajuntament de ...
  
CERTIFIQUE:
  
Que les despeses d'inversió que s'han produït en este municipi amb destí al Pla d'Immigració en el present exercici han ascendit a la quantitat de ... Euros.
  
I perquè així conste a efectes de sol·licitar l'ajuda per a despeses d'inversió en matèria d'immigració, estenc el present certificat als efectes oportuns, amb el vistiplau de l'alcalde/alcaldessa.
  
A ..., ... d ... de 2005.
  
Alcalde/alcaldessa Interventor/a o secretari/a-interventor/a